Den Vest-Sjællandske Avis, 1823-11-18
General Zayas har indskibet sig til Øen Cuba. En stor Mængde Spanske Constitutionelle Tropper gaae nu over i Fransk Krigstieneste; da all de Officere som stode under Gen. Morillo og Ballasteros Commando have blot capituleret under den Betingelse at Spanien skulde erholde en repræsentativ Forfatning, og naar Kongen afslog dette saa skulde de gaae over til Frankerige og der erholde deres Grader Æresposter og Gager. Allerede et heelt Rytterregiment af Ballasteros Armee er saaledes gaaet i Fransk Krigstieneste. Gen Ballasteres selv har skrevet et saare mærkværdigt Brev til Hertugen af Angouleme, hvorved det ikke er mindre mærkværdigt at det er blevet offentlig bekiendtgjort, Brevet er af 7de Octbr. og dateret fra Puerto Sta Maria. Han klager der over: at en absolut Magt nu regterer over Spanien med et Jernicepter, og at den Munk som hersker nu i Spanien, er stærkere end den franske Regiering; at hvad der foregaaer nu i Spanien er aldeles imod den Traktat, som blev afsluttet imellem ham og General Molitor, og han udbeder sig nu af Hs. Kgl. Høihed, for at begræde sit Fædrenelands Ulykke, et Tilflugtsted i Frankerig, som regieres af den bedste Konge, og hvis Nation aldrig vil ophøre at blive den første i Verden. (Det er fandt at den nærværende Konge af Frankerig er en høist ædel Mand, og det var derfor høilig at beklage om det skulde forholde sig saaledes som de Engelske Blade ville paastaae, at hans SundhedsTilstand skal være meget betænkelig. – Man vil vide i Paris, at Hertugen af Angouleme skal være meget misfornøiet med Tingenes Gang i Spanien, da hans vise og forsonende Raad ikke have kunne erholde Overhaand over Ferdinands Raadgiveres lidenskabelige Forholdsregler, hvoriblandt fornemmelig regnes Don Victor Saez og Hertugen af Jnfantado; men da den franske Regiering har fra Begyndelsen erklæret, at den ikke vil blande sig i Spaniens indvortes Anliggender, saa kan den ikke giøre vi dere end at meddele sine Raad, som blive understøttede af Hovedmagternes Gesandte, og skulle endnu mere blive det af den Russiske Ambassadeur Pozzo di Borgo, naar han ankommer til Madrid. Ogsaa skal han have til Formaal at afslutte en Traktat for at bestemme Spaniens militairiske og politiske Stilling til Europas forskiellige Regieringer og især til Frankerige. Sir William Acourt ankom til Madrid den 28de October. - Kongen af Spanien har befalet, at Pavevalget skal celebreres med 3 Dages Jllumination og med Afsyngelsen af Te Deum i alle Kirkerne; men man klager stærkt over at Guerillerne sværme omkring denne Stad og paa Landeveiene til Andalusien. - Hertugen af Angouleme ankom til Madrid den 1ste November ledsaget af Prinsen af Carignan og eskorteret af 30 Dragoner og 30 Gensdarmer. Han har formaaet Kongen til at tage Hertugen af St. Fernando til Naade. Man vil vide i Paris, at Marqvien af Casa Jrujo skal blive Premierminister i Hr. Saez Sted, som derimod er bleven udnævnt til Administrator for Erkebispedømmet Toledo; men de Engelske Blade omtvivle denne Efterret ings Sandhed. – Man vil ogsaa vide, at Kongen har ladet sig overtale til at formilde meget Strængheden af sine Dekreter, og at ligeledes Gen. Castannos har erholdet Pardon.